Hasdie Hasnan

Kehidupan awal

Hasdie Hasnan telah dilahirkan ibunya di Hospital R.I.P.A.S Bandar Seri Begawan, Brunei Muara, Brunei Darussalam pada 22 Disember 1994. Hasdie Hasnan memulakan kerjayanya sebagai penyanyi sejak berumur 9 tahun. Dia meneruskan cita-citanya untuk menjadi penyanyi hingga sekarang. 
Dia berasal dari negara Brunei. Ayahnya berasal daripada keturunan Melayu Brunei manakala ibunya berasal daripada keturunan Dusun Cina Malaysia (Sipitang, Sabah).

Single (lagu)

Sampai Ke Syurga (2017)
Tak Mau Lagi (2017)
Denganmu Aku Jadi Sempurna (2018)
 Temukan Jodohku (2018)
Bidadari (2018) 
Aku Tak Sempurna (2019) 
I Love You More (Lagu Inggris 2019) 
 Pesan Hati (2019) menampilkan Fizahfed

Kerjaya

Pada tahun 2005, Hasdie Hasnan mula belajar bermain gitar dan belajar untuk memperbaiki kemahirannya dalam bidang nyanyian. Pada tahun 2009, Hasdie Hasnan telah merakamkan lagunya sebagai single pertamanya di Studio Krizuna yang bertajuk Demi Cinta. Malangnya, lagu itu tidak lulus untuk diputarkan di siaran radio Pelangi FM kerana kualiti lagu yang tidak memuaskan.
Pada tahun 2009 itu juga Hasdie Hasnan telah bercadang untuk menubuhkan studio tersendiri. Setelah itu, Hasdie Hasnan membuat cadangan bersama teman sekugirannya iaitu Nakeera Band untuk menubuhkan sebuah studio. Setelah itu, semua cadangan berhasil dan tertubuhnya Nakeera Studio pada tahun 2009.
Pada tahun 2010, Hasdie Hasnan terus bergiat untuk menjadi seorang penerbit dan penggubah lagu di Nakeera Studio. Di sinilah Hasdie Hasnan memulakan kerjayanya menjadi seorang penerbit dan penggubah lagu. Dia terus mencipta lagu-lagu untuk Nakeera Band. Lagu-lagu yang diciptanya untuk Nakeera Band banyak yang lulus dan dipersetujui oleh pendengar-pendengar YouTube ketika itu. Lagu-lagu tersebut yang sudah diterbitkan pada tahun 2014 dan dijadikan single Hasdie Hasnan iaitu Jujurlah Saja dan Ku Perlukan Dirimu. Lagu ini menjadi single Hasdie Hasnan sebab kegagalan ketua Nakeera Band untuk tidak mahu meneruskan kugiran itu. Nakeera Band mula berpecah pada tahun 2011.
Pada tahun 2011, Hasdie Hasnan bercadang untuk fokus dalam pelajarannya dan juga memasuki kursus bidang muzik, nyanyian dan kursus penyuntingan rakaman lagu dalam masa setahun.
Pada tahun 2012, Hasdie Hasnan mula mencipta lagu untuk kekasihnya yang telah meninggal dunia pada tahun 2012 yang bertajuk Hingga Akhir Waktu. Hasdie Hasnan mula untuk membuat rakaman lagu tersebut hasil gabungannya dengan Udi Luqman di Studio Udi Records. Setelah selesai rakaman lagu tersebut, lagu itu pun lulus untuk diperdengarkan dan diputarkan di saluran radio Brunei Darussalam iaitu Pelangi FM dan Kristal FM. Dengan lagu tersebut, ramailah yang meminatinya sehingga banyak gosip-gosip tentang Hasdie Hasnan. Di situlah bermulanya kepopularan Hasdie Hasnan di Brunei Darussalam, Sabah dan Sarawak.
Pada tahun 2013, Hasdie Hasnan membuat keputusan untuk menukar nama studio yang diterbitkan oleh dia sendiri iaitu Nakeera Studio menjadi H2 Studio dan merakam lagu-lagu yang lainnya di studio H2 Studio untuk disatukan dalam album Hingga Akhir Waktu yang akan diterbitkan dan dijual pada tahun 2014. Setelah album tersebut diterbitkan, Hasdie Hasnan membuat keputusan untuk menukar nama studio kekal menjadi H2P Studio Enterprise. Pertukaran nama studio ini disebabkan pengambilan lesen studio. Hasdie Hasnan terpaksa menukar nama tersebut sebab permintaan pihak berkuasa daripada Kementerian Kewangan Brunei Darussalam.
Pada tahun 2014, Hasdie Hasnan menyelesaikan albumnya yang bertajuk "Hingga Akhir Waktu" yang berdurasi 1 jam, 1 minit dan 2 saat. Jumlah lagu dalam album tersebut sebanyak 12 buah lagu dan ia terjual sebanyak 200 unit. Album Hasdie Hasnan tersebut dijual di semua kedai CD dan lagu.

Pada tahun 2015, Hasdie Hasnan mula membuat album keduanya yang bertajuk I Love You yang berdurasi 54 minit dan 19 saat. Jumlah lagu dalam album tersebut sebanyak 11 buah lagu. Album tersebut telah dicetak sebanyak 100 unit dan dijual secara persendirian di studio H2P Studio Enterprise dan di kedai-kedai tertentu. Pada tahun ini juga semua lagu single yang tersenarai dalam album yang diterbitnya selalu diputarkan di radio-radio Malaysia dan Indonesia. Bermula di sinilah, Hasdie Hasnan sangat terkenal di negara itu.
Pada tahun 2016, Hasdie Hasnan bercadang untuk membuat album ketiganya yang bertajuk Ya Habibi dengan menampilkan penyanyi yang baru dalam bidang nyanyian yang berbahasa Arab iaitu Fairuz Al Hayat. Album ini akan dikeluarkan pada tahun 2017.